Smolná

Smolná je pravostranný prítok Ipľa, preteká územím okresov Detva a Poltár. Má dĺžku 9 km. Tečie cez Veporské vrchy, kde aj pramení v podcelku Sihlianska planina, na severovýchodnom svahu Vrchdobroča (917,5 m n. m.) v nadmorskej výške okolo 890 m n. m. Vytvára oblúk a tečie popri osade Čechánky, postupne mení smer toku na severovýchod, pričom vytvára tri oblúky. Južne od osady Malá Látka sa stáča a tečie juhovýchodným smerom. Na dolnom toku v lokalite Breziny sa koryto vetví na dve ramená, ktoré následne ústia do vodnej nádrže Málinec v nadmorskej výške okolo 344 m n. m.

 Pôvod názvu   
Na vodný tok SmolnáGeografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy neosídlených geografických objektov, Stredoslovenský kraj. Slovenský úrad geodézie a kartografie, č. P-164/1976 z 23.06.1976, Kartografické informácie 9. 177 s. S. 134. Bratislava 1977. 79-008-76. Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online   [cit. 2021-07-16].   bol prenesený názov zaniknutej osady SmolnoGeografické názvy okresu Lučenec A25. Geografické názvoslovné zoznamy OSN ČSFR. Bratislava: Slovenský úrad geodézie a kartografie, P-306/1992 z 11.8.1992. 93 s. S. 38, 44 a 80. ISBN 80-900509-7-2.MAJTÁN, Milan a ŽIGO, Pavol: Hydronymia povodia Ipľa. Bratislava, Jazykovedný ústav Ľ. Štúra SAV a Filozofická fakulta UK 1999. 116 s. S. 68 a 109. ISBN 80-88870-12-7. so súbežnou formálnou zmenou preradením z kategórie historických menných adjektív, čiže názvov s formantom -n-o (substantíva stredného gramatického rodu), napr. Brezno, Brodno, Brusno, Kolačno, Komárno, Rudno, Sitno, Strečno, Vrátno, → do kategórie názvov s formantom -n-á (adjektíva ženského gramatického rodu), napr. Blatná, Dolná, Hradná, Kamenná, Krížna, Lazná, Lúčna, Zlatná. Posledná (najmladšia) stopa po zaniknutej osade je v 1. vydaní Základnej mapy SR z roka 1986 v podobe SmolnoZákladná mapa Slovenskej republiky 1:10 000, mapový list 36-41-20, 1986. Úrad geodézie, kartografie a katastra Slovenskej republiky.; v druhom aktualizovanom vydaní z roka 2003 už táto informácia absentuje. Zaniknutá osada Smolno sa nachádzala cca 200 m južne od pravého brehu Smolnej na území dnešnej obce Látky vo výške 798 m n. m. na spojnici medzi kopcom Pstružno a lazom Dedinka. Názov zaniknutej osady Smolno má pôvod vo  všeobecnom podstatnom mene smola s významom čierna až čiernohnedá viskózna až tuhá organická látka získavaná ako zvyšok pri destilácii drevného dechtu. Smola predstavovala v stredoveku hodnotný produkt využívaný najmä na natieranie osí vozových kolies, na zhotovovanie smolných faklí (sviec), na preparovanie dratiev (konopných nití) a na impregnáciu. V pomenovacom procese samoty Smolno bola motivačným prvkom lokalizácia osady v blízkosti miesta, kde sa získavala smola. Pôvodná katastrálna mapa obce Málinec z roka 1868 obsahuje názov vodného toku Smolná v podobe Smolna potokKatastrálna mapa Málinec 1:2880, mapový list 24, 1868. Úrad geodézie, kartografie a katastra Slovenskej republiky.. Najstaršia písomná zmienka o obci Málinec je v listine z roka 1514; obec Látky vznikla 1952 osamostatnením osady Látky a pričlenením niektorých osád od obce Málinec. Presnejšie datovanie pomenovacieho aktu osady Smolno i vodného toku Smolná je ešte predmetom ďalšieho výskumu. 
Z niekdajšej osady Smolno bol prenesený názov i na ďalšie geografické objekty v území obce Látky: Smolno (les), Smolno (lúka) a Malé Smolno (lúka)Rozhodnutie Úradu geodézie, kartografie a katastra Slovenskej republiky č. P-5120/2019 zo dňa 24.7.2019 o štandardizácii 808 názvov geografických objektov z okresu Detva. Spravodajca ÚGKK SR, 2019, ročník 51, čiastka 1, s. 3-7. Dostupné online na  [cit. 2021-07-18].. Geografické objekty Smolno (les) a Smolno (lúka) sú lokalizované v priestore obklopujúcom zaniknutú osadu Smolno. Objekt Malé Smolno (lúka) sa nachádza na pravom brehu bezmenného ľavostranného prítoku Smolnej cca 350 m juhozápadným smerom od samoty (lazu) Nový Svet alebo cca 800 m severozápadným smerom od ústia bezmenného ľavostranného prítoku Smolnej do Smolnej.
Podobný pôvod názvu má značný počet slovenských toponýmGeografické názvoslovie Základnej mapy ČSSR 1:50 000 z územia Slovenskej socialistickej republiky, 2. Názvy sídelných geografických objektov. Slovenský úrad geodézie a kartografie, č. P-221/1981 z 9.9.1981, Kartografické informácie 11. 165 s. S . 129. Bratislava 1981. 79-906-81. HORŇANSKÝ, I.: O geografických názvoch so slovným základom decht a smola. Kultúra slova, Bratislava, ročník 48, 2014, č. 4, s. 208-216 a č. ISSN 0023-5202. Pozri aj článok 490.  Dostupné on-line na   [cit. 2021-07-19]., a to aj zo staršieho vývojového obdobia slovenčinyKRAJČOVIČ, Rudolf: Živé kroniky slovenských dejín skryté v názvoch obcí a miest. Literárne informačné centrum. Bratislava 2005. 230 s. S. 171, 172, 224 a 229. ISBN 80-88878-99-3.Priebeh vodného toku Smolná v Základnej báze údajov geografického informačného systému ZB GIS. Dostupné on-line na   [cit. 2021-07-11]..

 Referencie 

Kategória:Potoky na Slovensku
Kategória:Povodie Ipľa
Kategória:Vodné toky v okrese Detva
Kategória:Vodné toky v okrese Poltár
Kategória:Vodné toky vo Veporských vrchoch